Diari Oficial de la Generalitat Valenciana


Sumari del DOGV 4783, del 25-06-2004 (2004/6465)

RESOLUCIÓ de 17 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Acord d'Intencions entre la Generalitat Valenciana i l'Associació España con ACNUR amb l'objecte d'establir les bases de col·laboració per a l'execució de programes de cooperació internacional a favor de les persones refugiades i per a la realització d'activitats de sensibilització amb què difondre la tasca d'ACNUR.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/6465


Data del document
:   17-06-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Presidència
    * cooperació internacional
    * refugiat
    * ACNUR
    * cooperació administrativa

RESOLUCIÓ de 17 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Acord d'Intencions entre la Generalitat Valenciana i l'Associació España con ACNUR amb l'objecte d'establir les bases de col·laboració per a l'execució de programes de cooperació internacional a favor de les persones refugiades i per a la realització d'activitats de sensibilització amb què difondre la tasca d'ACNUR. [2004/X6465]
  
Subscrit, després de la tramitació prèvia reglamentària, entre la Generalitat Valenciana i l'Associació España con ACNUR, el 20 de febrer de 2004, un Acord d'Intencions amb l'objecte d'establir les bases de col·laboració per a l'execució de programes de cooperació internacional a favor de les persones refugiades i per a la realització d'activitats de sensibilització amb què difondre la labor d'ACNUR, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0332/2004, i que figura com a annex d'esta resolució.
  
València, 17 de juny de 2004.- La directora general de Relacions amb les Corts i Secretariat del Govern: Alida C. Mas Taberner.
  
Acord d'intencions entre la Generalitat Valenciana i l'Associació España con Acnur amb l'objecte d'establir les bases de col·laboració per a l'execució de programes de cooperació internacional a favor de les persones refugiades i per a la realització d'activitats de sensibilització amb què difondre la tasca d'ACNUR
  
València, 20 de febrer de 2004
  
Reunits:
  
D'una part, el senyor Alejandro Font de Mora Turón, conseller de Presidència del Govern Valencià, que actua en representació de la Generalitat Valenciana.
  
I d'una altra, el senyor Enrique García de Herreros, director general de l'associació España con ACNUR, en nom i representació d'esta entitat, segons consta en el certificat expedit pel secretari de l'associació, el 13 de gener de 2004, i el senyor Carlos Boggio representant a Espanya de l'Alt Comissionat de Nacions Unides per als Refugiats (ACNUR), segons consta en el certificat expedit per la responsable de la Unitat de Protecció, el 15 de gener de 2004.
  
Les persones que intervenen en la seua representació reconeixen la capacitat legal suficient per a la subscripció del present acord i, a l'efecte,
  
Exposen:
  
I. Que s'acullen al que establix l'Acord Marc de Cooperació entre el Regne d'Espanya i l'Oficina de l'Alt Comissionat de les Nacions Unides per als Refugiats, firmat en Ginebra el 9 de desembre de 2002 i publicat a Espanya en el Boletín Oficial del Estado el dia 23 de maig de 2003.
  
II. Que la solidaritat amb els països més desfavorits és un dels principis bàsics assumits pel Govern Valencià a través del Programa Internacional de Cooperació al Desenvolupament.
  
III. Que l'associació España con ACNUR és una entitat civil, sense ànim de lucre, entre els objectius de la qual està el fomentar solucions duradores per als refugiats per mitjà de la realització de projectes o programes de cooperació que faciliten la seua integració o reintegració, així com projectes d'acció humanitària davant de necessitats immediates.
  
Igualment realitza campanyes de sensibilització, tals com exposicions, campanyes educatives, campanyes informatives i conferències, amb les que difon la tasca que realitza ACNUR en tot el món.
  
Que España con ACNUR ha sigut reconeguda des de la seua creació en 1993 com el Comité espanyol d'ACNUR.
  
IV. Que l'Alt Comissionat de Nacions Unides per als Refugiats és l'organisme internacional que des de 1951 ha ajudat a milions de refugiats, desplaçats i retornats a millorar les seues condicions de vida.
  
V. Que ambdues parts són conscients que és necessari unir esforços i establir estratègies que donen resposta a les necessitats i els drets de la població refugiada, desplaçada i retornada i jutgen idònia la firma d'este document, com a forma de col·laboració mes adequada per a aconseguir els objectius plantejats.
  
En virtut d'allò que s'ha exposat, les persones que intervenen, reconeixen la capacitat i competència suficients per a intervindre en este acte, i formalitzen el present document d'acord amb les següents
  
Clàusules:
  
Primera. Objecte
  
El present acord té com a finalitat establir les bases de col·laboració entre la Generalitat Valenciana i l'Associació España con ACNUR per a l'execució de programes de cooperació internacional a favor de persones refugiades, desplaçades o retornades. I per a la realització de les activitats de sensibilització amb què difondre la tasca d'ACNUR.
  
Segona. Àrees prioritàries d'actuació
  
Es consideraran àrees prioritàries de col·laboració les següents:
  
Es prestarà especial interés i dedicació als projectes destinats a cobrir les necessitats bàsiques de les persones refugiades, retornades i desplaçades, tals com alimentació, salut, educació, així com aquells enfocats a la reconstrucció de societats destruïdes i al foment de l'autosuficiència de les poblacions afectades pel desplaçament. Les propostes de projectes es faran d'acord amb les necessitats i a les prioritats geogràfiques existents.
  
Igualment es prioritzarà la protecció dels drets de les dones i la infància i el respecte al medi ambient com a eixos transversals de cada una de les actuacions a desenrotllar.
  
Finalment, es potenciarà el desenrotllament de campanyes de sensibilització que fomenten el coneixement entre la societat valenciana de la realitat que afecta a les persones refugiades, desplaçades i retornades i a les seues necessitats específiques, així com les causes que motiven els seus moviments a altres llocs.
  
Tercera. Compromisos de la Generalitat Valenciana
  
La Generalitat Valenciana, a través del programa de cooperació al desenrotllament, podrà aportar ajuda econòmica per a la col·laboració específica que es determinarà a través de la subscripció, si és procedent, dels oportuns convenis singularitzats en els que es fixarà l'objecte concret de cada actuació, l'abast de l'aportació econòmica de la Generalitat, així com el termini de vigència dels dits convenis, tot això condicionat a la revisió dels projectes específics que es presenten i a l'existència de quantitats disponibles a tal fi en el pressupost en vigor en la data de la subscripció dels convenis.
  
Quarta. Compromisos de l'associació España con ACNUR
  
Les actuacions o projectes que s'executen a partir del present acord es plasmaran en convenis específics que se subscriuran entre la Generalitat Valenciana i l'associació España con ACNUR.
  
La presentació a la Generalitat Valenciana de projectes determinats per part de l'associació España con ACNUR haurà de realitzar-se en el primer trimestre de cada any, llevat que existisquen circumstàncies d'emergència que requerisquen la inclusió d'altres projectes fora d'eixa data.
  
L'associació España con ACNUR assumirà la direcció tècnica de les activitats dels convenis específics que si és procedent se subscriguen, aportant la infraestructura dels seus mitjans personals i materials, i realitzarà el seguiment i avaluació final dels projectes, i hauran de justificar en la forma que es determine en els corresponents convenis les quantitats rebudes i els objectius aconseguits.
  
ACNUR, entitat executora en el terreny de dites activitats, liderarà la seua execució directa i podrà sol·licitar la col·laboració d'altres entitats i organitzacions.
  
Quinta. Vigència
  
Este acord serà vàlid des del moment de la seua firma, i tindrà una duració indefinida. Qualsevol de les parts podrà proposar la seua resolució, comunicant-ho a l'altra amb tres mesos d'antelació. En qualsevol cas esta resolució no afectarà a les actuacions en curs que continuaran fins a la seua finalització.
  
I en prova de conformitat amb el contingut del present acord, i perquè així conste, el firmen en triple versió al lloc i en la data adés esmentats.
  
El conseller de Presidència del Govern Valencià,
  
ALEJANDRO FONT DE MORA TURÓN
  
El director general de l'associació España con ACNUR,
  
ENRIQUE GARCÍA DE HERREROS
  
El representant a Espanya d'ACNUR,